২৭ ডিচেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী
 ১৮৩১ - চাৰ্লছ ডাৰউইনে এইচ. এম. এছ. বিগল নামৰ জাহাজখনত উঠি নিজৰ বিশ্ব বিখ্যাত প্ৰশান্ত মহাসাগৰৰ যাত্ৰা আৰম্ভ কৰিছিল। 
 ১৯৪৫ - বিশ্ব বেংকৰ প্ৰতিষ্ঠা হৈছিল। 
 ১৯১৭ - অসম সাহিত্য সভা প্ৰতিষ্ঠা হৈছিল। 

জন্ম
 ১৫৭১ - জহান্স কেপলাৰ, এগৰাকী জাৰ্মান জ্যোতিৰ্বিজ্ঞানী, গণিতজ্ঞ, প্ৰাকৃতিক দাৰ্শনিক আৰু সংগীতৰ লেখক আছিল। তেওঁ সপ্তদশ শতিকাৰ বৈজ্ঞানিক বিপ্লৱৰ এক গুৰুত্বপূৰ্ণ ব্যক্তি, যি তেওঁৰ গ্ৰহগতিৰ সূত্ৰৰ বাবে সৰ্বাধিক জনাজাত। তেওঁৰ গ্ৰন্থ "এষ্ট্ৰোনিয়া নোভা", "হাৰমোনিক মুণ্ডি", আৰু "এডষ্ট্ৰোনিয়া কোপাৰনিকেন।" তেওঁৰ এই কামবোৰে নিউটনৰ সাৰ্বজনীন মহাকৰ্ষণৰ তত্ত্বৰ এটা ভেটিও প্ৰদান কৰিছিল। কেপলাৰে এনে এক যুগত বাস কৰিছিল যেতিয়া জ্যোতিৰ্বিজ্ঞান আৰু জ্যোতিষশাস্ত্ৰৰ মাজত কোনো স্পষ্ট পাৰ্থক্য নাছিল, কিন্তু জ্যোতিৰ্বিজ্ঞান আৰু পদাৰ্থ বিজ্ঞানৰ মাজত এক শক্তিশালী বিভাজন আছিল। কেপলাৰে তেওঁৰ কামত ধৰ্মীয় যুক্তি আৰু নিজৰ যুক্তিও অন্তৰ্ভুক্ত কৰিছিল। কেপলাৰে তেওঁৰ নতুন জ্যোতিৰ্বিজ্ঞানক "মহাকাশীয় পদাৰ্থ বিজ্ঞান", "এৰিষ্টটলৰ অধিবিদ্যালৈ ভ্ৰমণ" আৰু "এৰিষ্টটলৰ স্বৰ্গত থকাৰ পৰিপূৰক" বুলি বৰ্ণনা কৰে। জ্যোতিৰ্বিজ্ঞানক এক সাৰ্বজনীন গাণিতিক পদাৰ্থ বিজ্ঞানৰ অংশ হিচাপে গণ্য কৰি ভৌতিক বিশ্বতত্ত্বৰ প্ৰাচীন পৰম্পৰাক পৰিৱৰ্তন কৰা বুলি বৰ্ণনা কৰে। মৃত্যু ১৫ নৱেম্বৰ, ১৬৩০। 
 ১৭৯৭ - মিৰ্জা গালিব, ভাৰতীয় উপমহাদেশৰ ঊনবিংশ শতিকাৰ মোগল আৰু ব্ৰিটিছ যুগৰ এজন উৰ্দু আৰু পাৰ্চী কবি আছিল। তেওঁ তেওঁৰ ছদ্মনাম "কলমনাম গালিব" আৰু "আসাদ"ৰ দ্বাৰা জনপ্ৰিয় আছিল। তেওঁৰ সন্মানীয় দাবিৰ-উল-মুলক, নাজম-উদ-দৌলা আছিল। তেওঁ পাকিস্তান আৰু ভাৰতৰ অন্যতম জনপ্ৰিয় কবি। তেওঁ উৰ্দু আৰু পাৰ্চী দুয়োটা ভাষাতে লিখিছিল। আজিও, গালিব পাকিস্তানৰ লগতে ভাৰতৰ উৰ্দু ভাষী সম্প্ৰদায় আৰু সমগ্ৰ বিশ্বৰ দক্ষিণ এছিয়াৰ লোকসকলৰ মাজত আটাইতকৈ জনপ্ৰিয় কবিসকলৰ মাজৰ এজন হৈ আছে। মৃত্যু ১৫ ফেব্ৰুৱাৰী, ১৮৬৯। 
 ১৮২২ - লুই পেষ্ট'ৰ, এগৰাকী ফৰাচী ৰসায়নবিদ আৰু অণুজীৱবিদ আছিল। যি টিকাকৰণ, মাইক্ৰোবাইল কিণ্বন আৰু পেষ্টুৰাইজেচনৰ নীতিৰ আৱিষ্কাৰৰ বাবে বিখ্যাত আছিল। ৰসায়ন বিজ্ঞানত তেওঁৰ গৱেষণাৰ ফলত ৰোগৰ কাৰণ আৰু প্ৰতিৰোধৰ ক্ষেত্ৰত উল্লেখনীয় সফলতা লাভ কৰে যিয়ে পৰিচ্ছন্নতা, ৰাজহুৱা স্বাস্থ্য আৰু আধুনিক ঔষধৰ বেছিভাগ আধাৰ স্থাপন কৰে। জলাতঙ্ক আৰু এন্থ্ৰেক্সৰ ভেকছিনৰ বিকাশৰ জৰিয়তে লাখ লাখ লোকৰ জীৱন ৰক্ষা কৰাৰ বাবে তেওঁৰ কামক কৃতিত্ব দিয়া হয়। তেওঁক আধুনিক বেক্টেৰিয়ালজীৰ অন্যতম প্ৰতিষ্ঠাপক হিচাপে গণ্য কৰা হয়। তেওঁক "বেক্টেৰিয়ালজীৰ পিতৃ"(ৰবাৰ্ট কোচৰ সৈতে) আৰু "অণুজীৱবিজ্ঞানৰ পিতৃ"(এণ্টনি ভান লিউৱেনহুকৰ সৈতে) বুলি কোৱা হয়। মৃত্যু ২৮ ছেপ্তেম্বৰ, ১৮৯৫। 
 ১৯০১ - মাৰ্লিন ডিট্ৰিস, জাৰ্মান-আমেৰিকান অভিনেত্ৰী আৰু গায়িকা। 
 ১৯৫০ - মুস্তানছিৰ বাৰ্মা, পৰিসাংখ্যিক পদাৰ্থ বিজ্ঞানৰ এগৰাকী ভাৰতীয় বিজ্ঞানী। তেওঁ ২০০৭ চনৰ পৰা ২০১৪ চনলৈ টাটা মৌলিক গৱেষণা প্ৰতিষ্ঠানৰ প্ৰাক্তন সঞ্চালক হিচাপে কাৰ্যনিৰ্বাহ কৰিছিল। তেওঁক ভাৰতীয় ৰাষ্ট্ৰীয় বিজ্ঞান একাডেমীৰ যুৱ বিজ্ঞানী বঁটা(১৯৮০), চি.এছ.আই.আৰ.-ৰ দ্বাৰা প্ৰদান কৰা ভৌতিক বিজ্ঞানৰ বাবে শান্তি স্বৰূপ ভাটনাগৰ বঁটা(১৯৯৫),ভাৰতীয় বিজ্ঞান কংগ্ৰেছৰ এছ.এন. বোস জন্ম শতবাৰ্ষিকী বঁটা (২০০৭) আৰু ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী(২০১৩) প্ৰদান কৰা হয়। 
 ১৯৬৫ - ছলমান খান, প্ৰকৃত নাম আব্দুল ৰছিদ চেলিম চলমান খান। এগৰাকী ভাৰতীয় অভিনেতা, চলচ্চিত্ৰ প্ৰযোজক যি হিন্দী চলচ্চিত্ৰত কাম কৰে। ত্ৰিশ বছৰতকৈও অধিক সময়ধৰি চলি থকা চলচ্চিত্ৰ জীৱনত খানে অসংখ্য বঁটা লাভ কৰিছে, যাৰ ভিতৰত আছে চলচ্চিত্ৰ প্ৰযোজক হিচাপে দুটাকৈ ৰাষ্ট্ৰীয় চলচ্চিত্ৰ বঁটা, আৰু এজন অভিনেতা হিচাপে দুটাকৈ ফিল্মফেয়াৰ বঁটা। তেওঁক সংবাদ মাধ্যমত ভাৰতীয় চলচ্চিত্ৰৰ আটাইতকৈ ব্যৱসায়িকভাৱে সফল অভিনেতা হিচাপে উল্লেখ কৰা হয়। বিশ্বব্যাপী আলোচনী ফৰ্বছে খানক ২০১৫ আৰু ২০১৮ চনত বিশ্বৰ সৰ্বাধিক উপাৰ্জন কৰা চেলিব্ৰিটিসকলৰ তালিকাত অন্তৰ্ভুক্ত কৰিছে, আৰু পিছৰ বছৰত তেওঁ সৰ্বাধিক উপাৰ্জনকাৰী ভাৰতীয় অভিনেতা হিচাপে স্থান প্ৰাপ্ত কৰিছে। 

মৃত্যু
 ২০০২ - প্ৰতিমা বৰুৱা পাণ্ডে, অসমৰ লোক-সংগীতৰ শিল্পী। পশ্চিম অসমৰ ধুবুৰী জিলাৰ গৌৰীপুৰৰ ৰাজপৰিয়ালৰ এগৰাকী ভাৰতীয় লোক গায়িকা আছিল। গোৱালপৰীয়া (কোচ ৰাজবংশী/কামতাপুৰী/দেশী)গীত "হস্তীৰ কন্যা" আৰু "মোৰ মাহুত বন্ধুৰে"ৰ বাবে জনাজাত ৰাষ্ট্ৰীয় বঁটা প্ৰাপ্ত বৰুৱা পাণ্ডে প্ৰাকৃতিশ চন্দ্ৰ বৰুৱাৰ (লালজী) কন্যা আৰু দেৱদাস খ্যাত চলচ্চিত্ৰ নিৰ্মাতা প্ৰমথেশ বৰুৱাৰ ভতিজী আছিল। প্ৰতিমা বৰুৱা পাণ্ডেক গোৱালপৰীয়া লোকগীত জনপ্ৰিয় কৰাৰ ক্ষেত্ৰত তেওঁৰ অগ্ৰণী প্ৰচেষ্টাৰ বাবে পদ্মশ্ৰী সন্মান আৰু সংগীত নাটক একাডেমী বঁটা প্ৰদান কৰা হৈছিল। প্ৰসিদ্ধ চলচ্চিত্ৰ নিৰ্মাতা প্ৰবীণ হাজৰিকাৰ দ্বাৰা নিৰ্মিত এখন তথ্যচিত্ৰ, হস্তীৰ কন্যায়ে ১৯৯৭ চনত শ্ৰেষ্ঠ জীৱনীমূলক চলচ্চিত্ৰৰ ৰাষ্ট্ৰীয় চলচ্চিত্ৰ বঁটা লাভ কৰি যথেষ্ট প্ৰশংসা অৰ্জন কৰে আৰু ১৯৯৮ চনত দক্ষিণ এছিয়াৰ চলচ্চিত্ৰ মহোৎসৱত ঢৌৰ সৃষ্টি কৰে। চলচ্চিত্ৰ নিৰ্মাতা ববি শৰ্মা বৰুৱাই ২০১৫ চনৰ শেষৰ ফালে বৰা পাণ্ডেৰ জীৱনৰ ওপৰত আধাৰিত এখন সম্পূৰ্ণ দৈৰ্ঘ্যৰ ফিচাৰ চিনেমাৰ চিত্ৰগ্ৰহণ আৰম্ভ কৰে, যাৰ শিৰোনাম আছিল সোণাৰ বৰণ পাখি। ASFFDC আৰু বিবি এণ্টাৰটেইনমেণ্টৰ দ্বাৰা সহ-প্ৰযোজিত, ছবিখন ডিচেম্বৰ 2016 ত মুক্তি দিয়া হৈছিল। জন্ম ৩ অক্টোবৰ, ১৯৩৪। 
 ২০০৭ - বেনজীৰ ভুট্টো, এগৰাকী পাকিস্তানী ৰাজনীতিবিদ আছিল যি ১৯৮৮ চনৰ পৰা ১৯৯০ চনলৈ আৰু পুনৰ ১৯৯৩ চনৰ পৰা ১৯৯৬ চনলৈ পাকিস্তানৰ একাদশ আৰু ত্ৰয়োদশ প্ৰধানমন্ত্ৰী হিচাপে কাৰ্যনিৰ্বাহ কৰিছিল। তেওঁ মুছলমান সংখ্যাগৰিষ্ঠ দেশএখনত গণতান্ত্ৰিক চৰকাৰৰ মুৰব্বী হিচাপে নিৰ্বাচিত হোৱা প্ৰথম মহিলা আছিল। আদৰ্শগতভাৱে এগৰাকী উদাৰবাদী আৰু ধৰ্মনিৰপেক্ষতাবাদী, তেওঁ ১৯৮০ ৰ দশকৰ আৰম্ভণিৰ পৰা ২০০৭ চনত তেওঁৰ হত্যালৈকে পাকিস্তান পিপলছ পাৰ্টিৰ (পি) সভাপতিত্ব বা সহ-সভাপতিত্বৰ দায়িত্ব বহন কৰিছিল। তেওঁৰ মৃত্যুৰ পিছত পাকিস্তানৰ কেইবাখনো বিশ্ববিদ্যালয় আৰু ৰাজহুৱা ভৱন‌ তেখেতৰ নামেৰে নামকৰণ কৰা হৈছে। পাকিস্তান চৰকাৰে ভুট্টোক তেওঁৰ জন্মদিনত ইছলামাবাদৰ বিমানবন্দৰৰ নাম সলনি কৰি বেনজীৰ ভুট্টো আন্তঃৰাষ্ট্ৰীয় বিমানবন্দৰৰ নামেৰে সন্মানিত কৰে। জন্ম ২১ জুন, ১৯৫৩। 
 ২০২০ - সুনীল কোঠাৰী, ভাৰতীয় নৃত্য ইতিহাসবিদ, বিদ্বান আৰু সমালোচক। 

দিৱস
 সংবিধান দিৱস (দক্ষিণ কোৰিয়া)। 

বাহ্যিক সংযোগ

 বিবিচি: এই দিনটোত ঘটা কেইটামান উল্লেখযোগ্য ঘটনা
 দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা